Dragoș Anastasiu: Dacă ar fi o companie, România ar fi în incapacitate de plată
Antreprenorul Dragoș Anastasiu, invitat la emisiunea „În fața ta” de la Digi24, a spus că mediul de business este îngrijorat de deficitul bugetar și că oamenii de afaceri speră că politicienii au înțeles semnalele pe care le-au primit. „România, din punctul meu de vedere, dacă ar fi o companie, ar fi în incapacitate de plată, că n-ar mai finanța-o nimeni în mod rezonabil”, a declarat acesta.